Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 32/14/4401	Komárno, 12.5.2015
EEČ : 2-30-76-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Komárno
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.3.2014, spisová značka 1 Pv 32/14/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
trestné stíhanie vedené na tom skutkovom základe, že v presne nezistenom čase vo večerných hodinách dňa 30.decembra 2013 si od presne nezistenej osoby na doposiaľ nezistenom mieste neoprávnene zadovážil a u seba neoprávnene prechovával do 01.55 hodiny dňa 1.januára 2014 plastové vrecko s tlakovým uzáverom s obsahom sušeného rastlinného materiálu Cannabis - konope s hmotnosťou 986 mg a alobalovú skladačku s obsahom rastlinného materiálu Cannabis - konope s hmotnosťou 211 mg, ktorú látku počas toho ako sa spolu s XXXXX zdržiaval v meste XXXXX, na ulici XXXXX, za garážami v blízkosti železničnej trate, pred približujúcou sa hliadkou OO PZ XXXXX, ktorá v tom čase vykonávala pátranie po nezvestnej osobe ženského pohlavia, odhodil na zem a  následne vydal príslušníkom polície, pričom kriminalistickou expertízou bolo zistené, že plastové vrecko s tlakovým uzáverom obsahovalo konope s hmotnosťou 986 mg s priemernou koncentráciou tetrahydrokanabinolu 21,3% hmotnostného, obsahujúce 210 mg účinnej látky THC, ktoré množstvo zodpovedá najmenej 7 obvykle jednorazovým dávkam drogy a alobalová skladačka obsahovala konope s hmotnosťou 211 mg s koncentráciou tetrahydrokanabinolu   27 % hmotnostného, obsahujúce 57 mg účinnej látky THC, ktoré množstvo zodpovedá najmenej 2 obvykle jednorazovým dávkam drogy, pričom rastliny rodu Cannabis (konope) sú zaradené do I. skupiny omamných látok podľa zákona  č. 139/1998 Z.z. o omamných látkach, psychotropných látkach a prípravkoch v znení neskorších predpisov.

Uznesením prokurátora Okresnej prokuratúry XXXXX zo dňa 27.3.2014, spisová značka 1 Pv 32/14/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
         Prokurátorka Okresnej prokuratúry XXXXX uznesením sp. zn. 1 Pv 32/14/4401-7 z 27.03. 2014 rozhodla v zmysle ustanovenia  § 216 odsek 1  Trestného poriadku o podmienečnom zastavení trestného stíhania proti obvinenému XXXXX pre prečin nedovolenej výroby omamných a  psychotropných látok, jedov alebo prekurzorov, ich držania a obchodovania s nimi podľa ustanovenia § 171 odsek 2 Trestného zákona , pre ktorý mu bolo dňa 27.02. 2014 vznesené obvinenie uznesením vyšetrovateľa PZ, Odboru kriminálnej polície,  Okresného riaditeľstva Policajného zboru v XXXXX pod ČVS: ORP-144/2-VYŠ-KN-2014 na skutkovom základe uvedenom vo výrokovej časti tohto uznesenia. 

           Podľa ustanovenia § 216 odsek 2 Trestného poriadku bola obvinenému stanovená skúšobná doba v trvaní 1 rok, ktorá začala plynúť dňom právoplatnosti uznesenia dňa  27.03. 2014.   

	V zmysle ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Skúšobná doba u obvineného uplynula d¨ľa 27.03. 2015. Obvinenému rozhodnutím o podmienečnom zastavení trestného stíhania nebola uložená povinnosť nahradiť škodu a neboli mu uložené ani iné obmedzenia.

	Po uplynutí skúšobnej doby bol zabezpečený odpis z registra trestov, výpis z evidencie priestupkov Okresného úradu XXXXX, bola vyžiadaná správa z Obvodného oddelenia OR PZ XXXXX a z mesta XXXXX za účelom zistenia, či sa obvinený počas skúšobnej doby dopustil priestupku alebo iného protiprávneho konania.

           Z obsahu zabezpečených správ vyplýva, že sa obvinený nedopustil žiadneho trestného činu ani priestupku, ktorý by odôvodňoval záver pokračovať v trestnom stíhaní.

            Vzhľadom na vyššie uvedené možno konštatovať, že obvinený viedol riadny život počas celej skúšobnej doby za účelom posúdenia  splnenia zákonných  podmienok vyslovenia, že sa v skúšobnej dobe podmienečného zastavenia trestného stíhania osvedčil.

	Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka